Ռոզ Ալ Եուսեֆ

Ֆաթիմա  Ալ Եուսեֆ (արաբ. فاطمة اليوسف‎), նաեւ յայտնի է որպէս Ռոզ Ալ Եուսեֆ (արաբ.`روز اليوسف‎) (10 Ապրիլ 1898, 1958), եգիպտացի դերասանուհի եւ լրագրող:

Արաբական Մարդկային Զարգացման զեկոյց 2005. Արաբական աշխարհին մէջ կանանց բարձրացման ուղղութեամբ զինք նկարագրեցին որպէս «բեմի ռահվիրայ եւ ամէնաերիտասարդ դերասանուհիներէն մէկը»:   Արաբական Մարդկային Զարգացման զեկոյցը 2005-ին ըսաւ, որ «ան իր ժամանակուան եզակի կինն էր»: Ան ըսած էր, «Ես այս կինը պատրաստեցի»:

 Կենսագրութիւն 
Ֆաթիմա Ալ Եուսեֆ ծնած է Լիբանանի Թրիփոլի քաղաքը, թրքական մահմետական ընտանիքի մէջ: Անոր որդին Իհսան Ապտուլ Քուտուսն էր:

Նախնական կրթութիւնը ստացած է Թրիփոլիի մէջ։ Մայրը մահացած է իր ծննդաբերութեան ժամանակ, իսկ ինք 10 տարեկանին հօր հետ եկած է Եգիպտոս: Այնուհետեւ հայրը մեկնած է Պրազիլ՝ զայն ձգելով լիբանանածին եգիպտացի Իսկանտար Ֆարահի քրիստոնեայ ընտանիքին մօտ. վերջինս մեծ ազդեցութիւն ձգած է իր կեանքին վրայ, յատկապէս դերասանի ասպարէզը ընտրելու հարցով: Ան սկսած է բեմ բարձրանալ 14 տարեկանին: Սկզբնական շրջանին ստանձնած է միայն փոքր դերեր, սակայն իր մեծ վերելքը տեղի ունեցաւ, երբ դերասանուհիներէն ոչ մէկը համաձայնեցաւ մարմնաւորել տարեց կնոջ կերպարը, եւ Ալ Եուսեֆ յանձն առաւ այդ դերը:

1912-էն 1925 թուականներուն ան եղած է թատրոնի ճանչցուած դերասանուհի՝ մաս կազմելով Ճորճ Ապիատի եւ Եուսեֆ Վահպիի (1898–1982) թատերախումբերուն, հասնելով իր փառքի գագաթնակէտին 1923-էն 1925 թուականներու միջեւ: Իր յաջողութեան շնորհիւ ան արժանացաւ «Արեւելքի Սարա Պեռնար» մականունին եւ եգիպտացի ու միջազգային քննադատներու գովեստին: Ան նաեւ դարձաւ բարձր խաւի հասարակութեան սիրելին:

1925-ին հիմնադրած է Ռոզ Ալ-Եուսեֆ լրատուական պարբերաթերթը: Հանդէսը, որ չէր վարաներ օգտագործել ծաղրանկարներ, մեծ ժողովրդականութիւն շահեցաւ եւ կ՚անդրադառնար արգիլուած (taboo) նիւթերու, ինչպիսիք են կրօնն ու սեռականութիւնը՝ յաճախ նկարագրելով եգիպտական հասարակութեան «ֆլեփըր» (flapper) դարաշրջանը: Գահիրէի այս շաբաթաթերթը, որ շարունակեց հրատարակուիլ նոյնիսկ իր հիմնադիրի մահէն ետք (1958-ին), 1994-ին յատկանշուեցաւ իբրեւ այն հազուագիւտ արաբական պարբերականներէն մէկը, որ համարձակեցաւ հրատարակել հատուածներ Սալման Ռուշտիի «Սատանայական բանաստեղծութիւններ» (Satanic Verses) գործէն:

 Ծանօթագրութիւններ 

 Արտաքին յղումներ 
 The Arab Human Development Report 2005: Towards the Rise of Women in the Arab World. Stanford University Press, 2006. , 9789211261745. The cited chapter is Chapter 3 (Archive)
 Sullivan, Earl L. Women in Egyptian Public Life (Contemporary Issues in the Middle East Series). Syracuse University Press, 1986. , 9780815623540.
Ստորոգութիւն:Լրագրողներ